NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu zmluvy o výkonoch vo verejnom záujme 
pri prevádzkovaní dráhy na rok 2002

Číslo materiálu:		
Predkladateľ:	minister dopravy, pôšt a telekomunikácií Slovenskej republiky	
Vláda
A. berie na vedomie, že

A.1.	plánovaná strata nekrytá výnosmi z realizovanej vlakovej dopravy a zálohovými platbami v súlade so zákonom č.586/2001 Z.z. o štátnom rozpočte na rok 2002 je v objeme 1 520,2 mil. Sk.	

		

B. súhlasí,

B.1. 	s návrhom zmluvy o výkonoch vo verejnom záujme pri prevádzkovaní dráhy na rok 2002	

C. ukladá
ministrovi dopravy, pôšt a telekomunikácií

C.1.	uzavrieť so Železnicami SR. zmluvu o výkonoch vo verejnom záujme pri prevádzkovaní dráhy na rok 2002

T.: do 14 pracovných dní po schválení návrhu na rokovaní vlády SR	
C.2	predložiť na rokovanie vlády SR správu o protokolárnom vyhodnotení plnenia zmluvy za I. polrok 2002 a rok 2002.

T.: do 30.10.2002, resp. do 30.06.2003	

ministrovi dopravy, pôšt a telekomunikácií
ministrovi financií
C.3.	na základe protokolárneho vyhodnotenia plnenia zmluvy priebežne vyúčtovať poskytnuté preddavky za polrok 2002, resp. vyúčtovanie poskytnutých preddavkov za rok 2002.

T.: do 31.12.2002, resp. do 31.07.2003	

D. splnomocňuje 

D.1.	ministra dopravy, pôšt a telekomunikácií, po predchádzajúcom prerokovaní s Ministerstvom financií SR a/alebo Ministerstvom obrany SR, k podpisovaniu zmien a doplnkov k zmluve v priebehu zmluvného obdobia.